NÁRODNÁ RADA SLOVENSKEJ REPUBLIKY

III. volebné obdobie

Číslo:

**N Á V R H**

poslanca Národnej rady Slovenskej republiky

**n a  v y d a n i e**

zákona, ktorým sa mení a dopĺňa zákon Slovenskej národnej rady [**č. 254/1991 Zb.** **o Slovenskej televízií** v znení zákona Slovenskej národnej rady č. 482/1992 Zb., zákona Národnej rady Slovenskej republiky č. 166/1993 Z. z., zákona č. 82/1995 Z. z., zákona č. 321/1996 Z. z.  a zákona č. 335/1998 Z. z.](http://www.culture.gov.sk/main/file.php3?ida=230&file=file370.html)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predkladá: **Návrh na uznesenie:**

Dušan JARJABEK Národná rada Slovenskej republiky

**s ch v a ľ u j e**

návrh poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon Slovenskej národnej rady č. 254/1991 Zb. o Slovenskej televízii v znení zákona Slovenskej národnej rady č. 482/1992 Zb., zákona Národnej rady Slovenskej republiky č. 166/1993 Z. z., zákona č. 82/1995 Z. z., zákona č. 321/1996 Z. z. a zákona č. 335/1998 Z. z.

**Bratislava, november 2003**

**NÁRODNÁ RADA SLOVENSKEJ REPUBLIKY**

**III. volebné obdobie**

## Návrh

### Z á k o n

**zo ........................... 2003**

ktorým sa mení a dopĺňa zákon Slovenskej národnej rady č. 254/1991 Zb. o Slovenskej televízii v znení neskorších predpisov

Národná rada Slovenskej republiky sa uzniesla na tomto zákone:

#### Čl. 1

Zákon Slovenskej Národnej rady č. 254/1991 Zb. o Slovenskej televízii v znení zákona Slovenskej národnej rady č. 482/1992 Zb., zákona Národnej rady Slovenskej republiky č. 166/1993 Z. z., zákona č. 82/1995 Z. z., zákona č. 321/1996 Z. z. a zákona č. 335/1998 Z. z. sa mení a dopĺňa takto:

V § 8 sa za ods. 1. vkladá nový ods. 2.:

(1) „O odvolaní Rady ako celku sa neodkladne rokuje na návrh 1/5 poslancov Národnej rady

Slovenskej republiky, ak Rada:

- nezabezpečí výkon verejnej služby STV v súlade s právnymi predpismi,

- neprerokuje v priebehu kalendárneho roka dlhodobé plány a koncepcie, typovú vysielaciu štruktúru a rozpočet STV

- porušuje Štatút Rady, alebo nezabezpečí jeho dodržiavanie.“

1. Ods. 2 – 6 sa prečíslujú na 3 – 7.

**Čl. II.**

Tento zákon nadobúda účinnosť dňom vyhlásenia.

**Dôvodová správa**

# Všeobecná časť

Slovenská legislatíva, ktorá upravuje postavenie Slovenskej televízie, nerieši v súčasnosti dostatočne spôsob ukončenia mandátu Rady STV v prípade, ak dôvodom na odvolanie nie je individuálne zlyhanie jednotlivých členov, alebo obmedzenie ich právnej spôsobilosti vykonávať právne úkony, ale strata spôsobilosti Rady ako celku vykonávať svoju funkciu v súlade s platnými zákonmi NR SR.

Predkladateľ v súvislosti s odôvodnením konštatuje, že návrh zákona nemá vplyv na štátny rozpočet nie je v rozpore s Ústavou Slovenskej republiky ani s medzinárodnými zmluvami, ktorými je Slovenská republika viazaná.

# B. Osobitná časť

**Článok I.**

**K § 8 ods. 2**

Upravuje spôsob, akým môže 30 poslancov Národnej rady Slovenskej republiky (1/5 zvolených poslancov) požiadať o neodkladné prerokovanie návrhu na odvolanie Rady ako celku. Súčasne definuje dôvody, ktoré sú natoľko závažné, že sa nimi Národná rada Slovenskej republiky musí pri výkone svojho mandátu zaoberať. Vzhľadom na to, že obe verejnoprávne mediálne inštitúcie – STV i SRo – hospodária najmä so zdrojmi, ktoré vytvárajú koncesionári uhrádzaním koncesionárskych poplatkov v ich prospech, je dôležité zabezpečiť, aby pôsobili v súlade s platnými právnymi predpismi a aby sa minimalizovalo riziko porušenia zákona, korupcie a kriminality aj sprísnenou verejnou kontrolou výkonu funkcie Rady STV a Rady SRo.

**Čl. II.**

Navrhuje sa deň účinnosti vyhlásením v Zbierke zákonov Slovenskej republiky.

#### Doložka zlučiteľnosti návrhu novelizácie zákona s právom Európskej únie

1. **Navrhovateľ zákona:** poslanec NR SR Dušan Jarjabek
2. **Názov návrhu zákona:**

Návrh zákona, ktorým sa mení a dopĺňa zákon Slovenskej národnej rady [**č. 254/1991 Zb.** o Slovenskej televízií v znení zákona Slovenskej národnej rady č. 482/1992 Zb., zákona Národnej rady Slovenskej republiky č. 166/1993 Z. z., zákona č. 82/1995 Z. z., zákona č. 321/1996 Z. z. a zákona č. 335/1998 Z. z.](http://www.culture.gov.sk/main/file.php3?ida=230&file=file370.html)

1. **Problematika návrhu právneho predpisu:**
   * nie je neupravená v práve Európskych spoločenstiev
   * nie je upravená v práve Európskej únie
2. **Záväzky Slovenskej republiky vo vzťahu k Európskemu spoločenstvu a Európskej únii:**
   * **n**ávrh zákona svojou problematikou nepatrí medzi prioritné oblasti aproximácie práva podľa čl.70 Európskej dohody o pridružení a svojou problematikou nepatrí ani medzi priority Národného programu pre prijatie acquis communautaire, Partnerstva pre vstup, Bielej knih, sceeningu a plánu legislatívnych úloh vlády Slovenskej republiky.
3. **Stupeň zlučiteľnosti návrhu právneho predpisu s právom Európskych spoločenstiev a právom Európskej únie:** žiadna (bezpredmetná)